CELEX: C2005/281/31
Language: et
Date: 2005-11-12 00:00:00
Title: Kohtuasi T-306/01: Esimese Astme Kohtu 21. septembri 2005. aasta otsus — Yusuf ja Al Barakaat International Foundation v. nõukogu ja komisjon (Ühine välis- ja julgeolekupoliitika — Osama bin Ladeni, Al-Qaida võrgu ja Talibaniga seotud isikute ja üksuste vastu suunatud piirangud — Ühenduse pädevus — Rahaliste vahendite külmutamine — Põhiõigused — Jus cogens — Kohtulik kontroll — Tühistamishagi)

12.11.2005   
            
            
               ET
            
            
               Euroopa Liidu Teataja
            
            
               C 281/17
            
         Esimese Astme Kohtu 21. septembri 2005. aasta otsus — Yusuf ja Al Barakaat International Foundation v. nõukogu ja komisjon
   Kohtuasi T-306/01 (1)
   
   (Ühine välis- ja julgeolekupoliitika - Osama bin Ladeni, Al-Qaida võrgu ja Talibaniga seotud isikute ja üksuste vastu suunatud piirangud - Ühenduse pädevus - Rahaliste vahendite külmutamine - Põhiõigused - 
         Jus cogens
       - Kohtulik kontroll - Tühistamishagi)
   (2005/C 281/31)
   Kohtumenetluse keel: rootsi
   Pooled
   
      Hagejad: Ahmed Ali Yusuf (Spånga, Rootsi) ja Al Barakaat International Foundation (esindajad: advokaadid L. Silbersky ja T. Olsson)
   
      Kostjad: Euroopa Liidu Nõukogu (esindajad: M. Vitsentzatos, I. Rådestad, E. Karlsson ja M. Bishop) ja Euroopa Ühenduste Komisjon (esindajad: A. Van Solinge, J. Enegren ja C. Brown)
   
      Menetlusse astuja kostjate poolel: Suurbritannia ja Põhja-Iirimaa Ühendkuningriik (esindajad: J. Collins, hiljem R. Caudwell, keda abistas barrister S. Moore)
   Kohtuasja ese
   Algselt nõue tühistada ühelt poolt nõukogu 6. märtsi 2001. aasta määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist ning tunnistatakse kehtetuks määrus (EÜ) nr 337/2000 (EÜT L 67, lk 1), ning teiselt poolt komisjoni 12. novembri 2001. aasta määrus (EÜ) nr 2199/2001, millega neljandat korda muudetakse nõukogu määrust (EÜ) nr 467/2001 (EÜT L 277, lk 25), hiljem nõue tühistada nõukogu 27. mai 2002. aasta määrus (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001 (EÜT L 139, lk 9), selles osas, milles need aktid hagejaid puudutavad.
   Otsuse resolutiivosa
   
               1.
            
            
               Nõukogu 6. märtsi 2001. aasta määruse (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist ning tunnistatakse kehtetuks määrus (EÜ) nr 337/2000, ning komisjoni 12. novembri 2001. aasta määruse (EÜ) nr 2199/2001, millega muudetakse neljandat korda määrust nr 467/2001, tühistamise nõude osas on otsuse tegemise vajadus ära langenud.
            
         
               2.
            
            
               Jätta hagi rahuldamata selles osas, milles see on suunatud nõukogu 27. mai 2002. aasta määruse (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus nr 467/2001, vastu.
            
         
               3.
            
            
               Jätta hagejate kohtukulud nende enda kanda ning mõista neilt välja nõukogu kohtukulud ning komisjoni 10. juulini 2002 kantud kohtukulud, sh ajutiste meetmete kohaldamise menetluse raames kantud kohtukulud.
            
         
               4.
            
            
               Suurbritannia ja Põhja-Iirimaa Ühendkuningriik ja komisjon kannavad ise oma kohtukulud, mida nad on kandnud pärast 10. juulit 2002.
            
         
      (1)  ELT C 44, 16.2.2002.